নুসরাত জাহান (জন্ম: ৮ জানুয়ারি, ১৯৯০) একজন ভারতীয় অভিনেত্রী, মডেল ও রাজনীতিবিদ। তিনি প্রধানত বাংলা চলচ্চিত্রে কাজ করেন। ২০১৯ সালে তিনি সক্রিয়ভাবে রাজনীতিতে জড়িত হন এবং তৃণমূল কংগ্রেস প্রার্থী হিসেবে বসিরহাট কেন্দ্র থেকে লোকসভার সংসদ সদস্য নির্বাচিত হন। ২০১১ সালে মুক্তিপ্রাপ্ত শত্রু চলচ্চিত্রে নায়ক জিতের বিপরীতে নায়িকার ভূমিকায় অভিনয়ের মাধ্যমে তিনি বাংলা চলচ্চিত্র জগতে পা রাখেন।   প্রাথমিক জীবন ও শিক্ষা  নুসরাত জাহান ১৯৯০ সালের ৮ই জানুয়ারি ভারতের পশ্চিমবঙ্গের কলকাতায় জন্মগ্রহণ করেন। তার মা-ও একজন অভিনেত্রী ছিলেন। তিনি 'কুইন অব দ্য মিশন স্কুল'-এ স্কুলজীবন সমাপ্ত করেন এবং 'ভবানীপুর কলেজ, কলকাতা' হতে বি কম ডিগ্রি লাভ করেন।   অভিনয় জীবন  ২০১০ সালে ফেয়ার ওয়ান মিস কলকাতা নামক একটি সৌন্দর্য প্রতিযোগীতায় বিজয়ী হন। তার সৌন্দর্যের কারণে তিনি মডেলিং-এ সুযোগ পান। এরপর তিনি জিতে্‌র বিপরীতে এবং রাজ চক্রবর্তীর পরিচালনায় শত্রু চলচ্চিত্রে অভিনয় করে পশ্চিম বাংলায় সুপরিচিত হন। এর প্রায় দুই বছর পর মুক্তি পায় দেবের বিপরীতে এবং রাজিব বিশ্বাস পরিচালিত তার দ্বিতীয় চলচ্চিত্র খোকা ৪২০। এই চলচ্চিত্রটি অত্যধিক জনপ্রিয়তা তাকে সাফল্যের অন্যতম শিখরে নিয়ে যায়। এরপর মুক্তি পায় অঙ্কুশ হাজরার বিপরীতে খিলাড়ি ছবিটি। তিনটি ছবিতেই এসকে মুভিজ প্রযোজনা করে।   রাজনৈতিক পেশা  ২০১৯ সালের ১২ মার্চ, পশ্চিমবঙ্গের মুখ্যমন্ত্রী ও তৃণমূল কংগ্রেস দলের সভাপতি মমতা বন্দ্যোপাধ্যায় ঘোষণা করেছিলেন যে নুসরাত জাহান বসিরহাট লোকসভা কেন্দ্র থেকে ২০১৯ সালের আসন্ন সাধারণ নির্বাচনে প্রতিদ্বন্দ্বিতা করবেন । তিনি বিজেপি প্রার্থী সায়ন্তন বসুর বিরুদ্ধে ৩৫০,০০০ ভোটের ব্যবধানে বিজয়ী হয়েছিলেন ।   ব্যক্তিগত জীবন  ২০১৯ সালের ১৯ জুন তুরস্কে নুসরাত জাহানের সাথে  ব্যবসায়ী নিখিল জৈনের একটি বিস্তৃত বিবাহ অনুষ্ঠান হয়েছিল। মুখ্যমন্ত্রী মমতা বন্দ্যোপাধ্যায় ও তার অভিনেত্রী বন্ধু এবং সহ- সাংসদ মিমি চক্রবর্তী, অন্যান্য সেলিব্রিটিদের মধ্যে একটি সংবর্ধনা অনুষ্ঠানে উপস্থিত ছিলেন। নুসরাত পরে দাবি করেছেন যে বিয়েটি বৈধ ছিল না এবং "এটি লিভ-ইন সম্পর্ক ছাড়া আর কিছুই ছিল না"। পরে কলকাতার একটি আদালত রায় দেয় যে জাহান ও জৈনের বিয়ে আইনত অবৈধ।   নুসরাত জাহান অভিনেতা যশ দাশগুপ্তের সাথে তার সম্পর্ক শুরু করেছিলেন কিন্তু তাদের বৈবাহিক অবস্থা  ২০২১ সালের ডিসেম্বর পর্যন্ত অজানা থেকে যায়। ২০২১ সালের আগস্টে, তিনি কলকাতার একটি বেসরকারি হাসপাতালে একটি ছেলের জন্ম দেন। জানা গেছে, সন্তানের জন্ম সনদে পিতা হিসেবে নাম দাশগুপ্ত।   অভিনীত চলচ্চিত্র  বছরশিরোনাম ভূমিকাপরিচালকমন্তব্য২০১১শত্রুপূজারাজ চক্রবর্তীঅভিষিক্ত চলচ্চিত্র২০১৩খোকা ৪২০মেঘারাজীব কুমার বিশ্বাসখিলাড়িপূজাঅশোক পতি২০১৪যোদ্ধা: দ্য ওয়ারিয়রনিজেইরাজ চক্রবর্তীদেশী ছোরি আইটেম গানে বিশেষ উপস্থিতিসন্ধে নামার আগেরূপসাতব্রত ভট্টাচার্য২০১৫জামাই ৪২০প্রিয়াঙ্কারাবি কিন্নগীহর হর ব্যোমকেশশকুন্তলাঅরিন্দম শীল২০১৬পাওয়ারশ্রুতিরাজীব কুমার বিশ্বাসকেলোর কির্তিউর্বশীরাজা চন্দলাভ এক্সপ্রেসনীলাশা / নীলরাজীব কুমার বিশ্বাসজুলফিকাররানী তালাপাত্র (ক্লিওপাত্র)শ্রীজিৎ মুখার্জিহরিপদ ব্যান্ডওয়ালামিষ্টিপথিকৃৎ বসু২০১৭ওয়ানমেঘাবিরসা দাশগুপ্তআমি যে কে তোমারএশারবি কিনাগীবলো দুগ্গা মাই কিউমারাজ চক্রবর্তী২০১৮উমানিজেরশ্রীজিৎ মুখার্জিক্রিসক্রসমেহেরবিরসা দাশগুপ্তনাকাবদিশারাজীব কুমার বিশ্বাস২০২০অসুরঅদিতিপাভেলএসওএস কলকাতাআমন্ডাঅঙ্কুশান প্রত্যুষ২০২১ডিকশনারিস্মিতাব্রাত্য বসু২০২২স্বস্তিক সংকেতরুদ্রানীসায়ন্তন ঘোষাল২০২৩জয় কালী কলকাত্তাওয়ালীরেখাঅভিজিৎ গুহ, সুদেষ্ণা রায়জি৫ এ মুক্তি ২০২৪সেন্টিমেন্টালপূজাবাবা যাদবএছাড়াও প্রযোজক হিসেবে২০২৫বরবাদ মেহেদী হাসান হৃদয় আড়িজিৎ চক্রবর্তী ও মন ভ্রমন শ্রুতি রাজশ্রী দে রক্তবীজ ২শিবপ্রসাদ মুখোপাধ্যায়আসন্নশিকারটিবিএদেবরাজ সিনহামাস্টারমশাই আপনি কিছু দেখেননি টিবিএশিলাদিত্য   মহালয়া  বছরশিরোনামভূমিকাচ্যানেল২০২৩জাগো দুর্গাদেবী দুর্গাইটিভি বাংলা   সঙ্গীত ভিডিও  বছরভিডিওপরিচালকগায়কসুরকারসঙ্গীত লেবেল২০২২"নাচ ময়ুরী নাচ" বাবা যাদবলুইপাকৌশিক হোসেন তাপসটিএম রেকর্ড"হারিয়ে গেলাম" আদিল শেখলুইপা ও পাপনতাপসটিএম রেকর্ড   পুরস্কার    ২০১০ সালে ফেয়ার ওয়ান মিস কলকাতা প্রতিযোগীতায় বিজয়ী। জামাই ৪২০ এর জন্য তিনি  অঙ্কুশ হাজরার সাথে  স্টার জলসা পরিবার পুরস্কার (সেরা জুরি) পেয়েছিলেন।   তথ্যসূত্র    বহিঃসংযোগ        বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:লোকসভার নারী সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২১শ শতাব্দীর ভারতীয় নারী রাজনীতিবিদ